Uusi säteilylaki toi tiukennuksia työpaikkojen säteilyturvallisuuteen | Fluid Finland
Uusi säteilylaki toi tiukennuksia työpaikkojen säteilyturvallisuuteen
Uusi säteilylaki astui voimaan 15.12.2018. Työpaikoilla ja muissa oleskelutiloissa radonkaasun suurin sallittu viitearvo pieneni 400 Bq/m3:sta > 300 Bq/m3:iin.
Uuden voimaan astuneen lain myötä radonin lakisääteisen mittausvelvollisuuden piiriin tuli useita alueita ympäri Suomea. Työpaikan radonmittaus on nyt pakollista muun muassa koko pääkaupunkiseudulla. Kaikki korkean radonriskin alueet, joissa on mittausvelvoite, löytyvät osoitteesta www.suomenradonhallinta.fi tai www.stuk.fi. Viranomaisten luokituksen mukaan riskialueita on nyt kaikkiaan 102 kuntaa ja niiden lisäksi 53 postinumeroaluetta.
Teollisuusalueilla yllättävän suuria radonpitoisuuksia
Koska radonriskin tilastointi on perustunut Säteilyturvakeskuksella lähinnä omakotimittauksin, se on antanut vääristynyttä tietoa työpaikkakeskittymien ja julkisten tilojen radonriskistä.
”Kun ei ole mitattu, ei myöskään radonriskiä ole havaittu. Tulemme keskittämään voimavaroja lähivuosina juuri näiden korkean radonriskin alueiden radonturvallisuuden parantamiseen.” toteaa johtava radonasiantuntija Jarkko Ruokonen Suomen radonhallinta Oy:stä.
Kuka on vastuussa radonmittauksista?
Vastuu radonmittauksesta työpaikoilla on yksiselitteisesti työantajalla. Vastuuta ei voi vyöryttää kiinteistön omistajalle. Tilat, joissa työskennellään vähintään 20 tuntia vuodessa (= noin 6 minuuttia päivässä), tulee mitata.
Suomessa mittausmenetelmän on oltava STUK:in hyväksymä
Sisäilman radonin pitoisuus selviää ainoastaan mittaamalla. Radonmittareilla on oltava Säteilyturvakeskuksen hyväksyntä. Työpaikoilla ja asunnoissa hengitysilman radonpitoisuus mitataan integroivilla radonmittauspurkeilla, joita säilytetään mitattavassa tilassa yhtäjaksoisesti vähintään kaksi kuukautta. Asianmukaisesti suoritetut radonmittaukset ovat voimassa 10 vuotta.
https://www.stuk.fi/stuk-valvoo/luonnonsateilylle-altistava-toiminta/radon-tyopaikoilla/kunnat-joissa-tyopaikkojen-radonmittaus-on-pakollinen
Säteilylaki 859/2018, voimassa 15.12.2018 alkaen (Finlex) https://www.finlex.fi/fi/laki/alkup/2018/20180859
Sosiaali- ja terveysministeriön asetus ionisoivasta säteilystä 1044/2018 (Finlex) https://www.finlex.fi/fi/laki/alkup/2018/20181044#Pidp446756976